cyanic-selkie/wikianc huggingface dataset:
Κάθετη γεωργία
Μόλυνση
Οι καλλιεργητές θερμοκηπίων συνήθως εκμεταλλεύονται τον φωτοπεριοδισμό των φυτών για να ελέγχουν αν τα φυτά είναι στο στάδιο ανάπτυξης ή αναπαραγωγής. Ως μέρος της διαδικασίας, οι καλλιεργητές ανάβουν τα φώτα μεταξύ της δύσης του ηλίου και της ανατολής του ή σε περιοδικό ρυθμό κατά τη διάρκεια της νύχτας. Τα μονώροφα θερμοκήπια αποτελούν ήδη ενόχληση για τους γειτονικούς κατοίκους λόγω της φωτορύπανσης, ένα αγρόκτημα 30 ορόφων σε μια πυκνοκατοικημένη περιοχή θα αντιμετωπίσει σίγουρα πρόβλημα εξαιτίας της φωτορύπανσης που προκαλεί.
Τα υδροπονικά θερμοκήπια αλλάζουν τακτικά το νερό, το οποίο σημαίνει ότι υπάρχουν μεγάλες ποσότητες νερού που περιέχουν λιπάσματα και παρασιτοκτόνα και οι οποίες πρέπει να απορριφθούν. Αν και δοκιμάζονται λύσεις, η συνηθισμένη μέθοδος της απόρριψης του νερού σε γειτονικούς αγρούς ή βάλτους θα είναι δύσκολο να εφαρμοστεί σε ένα αστικό κάθετο αγρόκτημα.
Πλεονεκτήματα
Αρκετά δυνητικά πλεονεκτήματα της κάθετης γεωργίας έχουν αναφερθεί από τον Ντεσπομιέρ.. Πολλά από αυτά τα πλεονεκτήματα αποκτόνται από την εφαρμογή της υδροπονίας ή αεροπονίας σε μεγαλύτερη κλίμακα.
Προετοιμασία για το μέλλον
Εκτιμάται ότι ως το 2050, σχεδόν το 80% του παγκόσμιου πληθυσμού θα ζει σε αστικές περιοχές και ο το μέγεθος του θα αυξηθεί κατά 3 δισεκατομμύρια. Θα απαιτηθεί μια πολύ μεγάλη έκταση γης για την παραγωγή επαρκών τροφίμων, αναλόγως βεβαίως και της μεταβολής της παραγόμενης ποσότητας ανά εκτάριο. Οι επιστήμονες ανησυχούν ότι αυτή η έκταση αρόσιμης γης δεν θα είναι διαθέσιμη και ότι θα προκαλέσει και άλλες καταστροφές στον πλανήτη από την επιπλέον αρόσιμη γη. Τα κάθετα αγροκτήματα, αν σχεδιαστούν κατάλληλα, μπορούν να εξαλείψουν την ανάγκη για επιπρόσθετη καλλιεργούμενη γη και να βοηθήσουν στη δημιουργία ενός καθαρότερου περιβάλλοντος..
Αυξημένη παραγωγή τροφίμων
Αντίθετα με την παραδοσιακή γεωργία στις μη τροπικές περιοχές, η γεωργία σε εσωτερικούς χώρους μπορεί να αποδώσει σοδειά όλη τη διάρκεια του χρόνου. Αυτή η γεωργία μπορεί να πολλαπλασιάσει την παραγωγή της καλλιεργούμενης επιφάνειας κατά 4 με 6 φορές, ανάλογα με το καλλιεργούμενο είδος. Με κάποια είδη, όπως οι φράουλες, η αύξηση μπορεί να φτάσει τις 30 φορές.
Επιπλέον, καθώς η παραγωγή θα πωλείται στην ίδια εγκατάσταση όπου καλλιεργούνται, δεν θα χρειάζονται να μεταφερθούν στον καταναλωτή, συντελώντας σε λιγότερη φθορά, προσβολές από ασθένειες και κατανάλωση ενέργειας απ'ότι στη συμβατική γεωργία. Έρευνες έχουν δείξει ότι το 30% της παραγώμενης ποσότητας τροφίμων χάνεται λόγω φθοράς και προσβολών από ασθένειες, αν και αυτό το ποσοστό είναι πολύ μικρότερο στις ανεπτυγμένες χώρες.
Προστασία από τα καιρικά φαινόμενα
Οι καλλιέργειες στη συμβατική γεωργία υποφέρουν από συχνά ακατάλληλα, και μερικές φορές ακραία, καιρικά φαινόμενα όπως ανεπιθύμητες θερμοκρασίες ή βροχές, μουσώνες, χαλάζι, κυκλώνες, πλημμύρες, πυρκαγιές και σοβαρές ξηρασίες. Η σημασία της προστασίας των καλλιεργειών από τον καιρό αυξάνεται ολοένα περισσότερο καθώς το παγκόσμιο κλίμα αλλάζει. Τρεις πρόσφατες πλημμύρες ( το 1993, το 2007 και το 2008) κόστισαν στις Ηνωμένες Πολιτείες δισεκατομμύρια δολάρια σε χαμένες σοδειές, με ακόμα μεγαλύτερες καταστροφές στο επιφανειακό έδαφος. Αλλαγές στα μοτίβα βροχόπτωσης και θερμοκρασιών θα μπορούσαν να ελαττώσουν την αγροτική παραγωγή της Ινδίας κατά 30 τοις εκατό ως το τέλος του αιώνα.
Επειδή η κάθετη γεωργία παρέχει ένα ελεγχόμενο περιβάλλον, η παραγωγικότητα των κάθετων αγροκτημάτων θα είναι κυρίως ανεξάρτητη από τον καιρό και προστατευμένη από ακραία καιρικά φαινόμενα. Αν και το ελεγχόμενο περιβάλλον της κάθετης γεωργίας αναιρεί τους περισσότερους από αυτούς τους παράγοντες, σεισμοί και κυκλώνες μπορούν να απειλήσουν αυτή την κατασκευή, αν και αυτό εξαρτάται από το που είναι εγκατεστημένη αυτή.
Εξοικονόμηση πόρων
Κάθε μονάδα κάθετου αγροκτήματος μπορεί να δώσει τη δυνατότητα σε 20 μονάδες αρόσιμης γης να επιστρέψουν στην φυσική τους κατάσταση. Η κάθετη γεωργία μπορεί να μειώσει την ανάγκη για επιπλέον καλλιεργούμενο έδαφος λόγω του υπερπληθυσμού, εξασφαλίζοντας την ύπαρξη πολλών φυσικών πόρων, οι οποίοι προς το παρόν απειλούνται από την αποψίλωση των δασών και τη ρύπανση. Η αποψίλωση και η ερημοποίηση που προκαλούνται από την αγροτική καταπάτηση των μεγαοικοσυστημάτων θα μπορούσε να αποφευχθεί. Επειδή με την κάθετη γεωργία οι τα φυτά καλλιεργούνται κοντά στους καταναλωτές, θα μειωνόταν σημαντικά η ποσότητα των ορυκτών καυσίμων που καταναλώνονται για τη μεταφορά και ψύξη των προϊόντων. Η παραγωγή τροφίμων σε εσωτερικούς χώρους μειώνει ή εξαλείφει το όργωμα, φύτεμα και τη συγκομιδή από τα αγροτικά μηχανήματα όπως γίνονται στη συμβατική γεωργία, και τα οποία μηχανήματα τροφοδοτούνται με ορυκτά καύσιμα. Η καύση λιγότερων ορυκτών καυσίμων θα μείωνε την ατμοσφαιρική ρύπανση και τις εκπομπές διοξειδίου του άνθρακα που προκαλούν την κλιματική αλλαγή, αλλά και θα δημιουργούσε πιο υγιή περιβάλλοντα τόσο για τους ανθρώπους όσο και για τα ζώα.
Παύση της μαζικής εξαφάνισης
Η υποχώρηση της ανθρώπινης δραστηριότητας από μεγάλες περιοχές της επιφάνειας της Γης ίσως είναι απαραίτητη για την επιβράδυνση και τελικά την παύση της ανθρωπογενούς μαζικής εξαφάνισης των ζώων. Η συμβατική γεωργία διαταράσσει σημαντικά τους πληθυσμούς των άγριων ζώων που ζουν μέσα και πέριξ των καλλιεργούμενων εδαφών και μερικοί το θεωρούν ανήθικο όταν υπάρχει μια βιώσιμη εναλλακτική λύση. Μια μελέτη έδειξε ότι οι πληθυσμοί των ποντικών των αγρών μειώθηκαν από 25 άτομα ανά εκτάριο σε 5 άτομα ανά εκτάριο μετά τη συγκομιδή, εκτιμώντας ότι 10 ζώα ανά εκτάριο σκοτώθηκαν κάθε χρόνο με τη συμβατική γεωργία. Συγκριτικά, η κάθετη γεωργία θα προξενούσε πολύ μικρή ζημιά στην άγρια πανίδα. In comparison, vertical farming would cause very little harm to wildlife.
Επίδραση στην ανθρώπινη υγεία
Η συμβατική γεωργία είναι ένα επικίνδυνο επάγγελμα με ιδιαίτερα ρίσκα τα οποία έχουν επιπτώσεις στην υγεία των εργαζομένων. Τέτοια ρίσκα είναι: έκθεση σε μολυσματικές ασθένειες όπως η ελονοσία και η σχιστοσωμίαση, έκθεση σε τοξικές χημικές ουσίες χρησιμοποιούμενες συνήθως ως παρασιτοκτόνα, αντιμετώπιση με επικίνδυνα άγρια ζώα όπως τα δηλητηριώδη φίδια και οι σοβαροί τραυματισμοί που μπορούν να συμβούν από τον χειρισμό αγροτικού εξοπλισμού. Εκεί όπου στη συμβατική γεωργία υπάρχουν αυτοί οι κίνδυνοι, στην κάθετη γεωργία - επειδή το περιβάλλον είναι αυστηρά ελεγχόμενο και γι'αυτό προβλέψιμο - οι κίνδυνοι αυτοί μειώνονται. Προς το παρόν, το σύστημα τροφίμων στον Δυτικό κόσμο κάνει το γρήγορο, ανθυγιεινό φαγητό φθηνό ενώ τα φρέσκα προϊόντα είναι λιγότερο διαθέσιμα και πιο ακριβά, ενθαρρύνοντας με αυτόν τον τρόπο ανθυγιεινές διατροφικές συνήθειες. Αυτές οι συνήθειες οδηγούν σε προβλήματα υγείας όπως παχυσαρκία, καρδιακά νοσήματα και διαβήτη.
Φτώχεια και πολιτισμός
Η ανασφάλεια εξασφάλισης επαρκούς διατροφής είναι ένας από τους κύριους παράγοντες που οδηγούν στην φτώχεια. Η ικανότητα κατασκευής αγροκτημάτων σε ασφαλείς τοποθεσίες θα βοηθήσει στη μείωση των διαμαχών μεταξύ γειτονικών κρατών που αντιδικούν για πόρους ( κυρίως το νερό και ο χώρος). Θα επιτρέψει επίσης την παραγωγή τροφίμων σύμφωνα με τις πολιτισμικές ιδιαιτερότητες του καθένα χωρίς να διακινδυνευτούν οι βασικές ανάγκες, βοηθώντας έτσι σημαντικά στην ανάκαμψη μια κοινωνίας από την φτώχεια.
Αστική ανάπτυξη
Η κάθετη γεωργία, λειτουργώντας σε συνδυασμό με άλλες τεχνολογίες και κοινωνικοοικονομικές μεθόδους, μπορεί να επιτρέψει στις πόλεις να επεκταθούν ενώ την ίδια στιγμή θα παραμένουν αυτάρκεις στον διατροφικό τομέα. Αυτό θα οδηγούσε σε μεγάλα αστικά κέντρα που θα επεκτείνονταν χωρίς να καταστρέφουν σημαντικά μεγάλες δασικές περιοχές για την παραγωγή τροφίμων για τον πληθυσμό. Επιπλέον, η βιομηχανία της κάθετης γεωργίας θα προκαλούσε την ανάπτυξη θέσεων εργασίας σε αυτά τα επεκτεινόμενα αστικά κέντρα. Αυτό θα μπορούσε να λύσει το πρόβλημα ανεργίας που θα προέκυπτε από τη διάλυση των παραδοσιακών αγροκτημάτων, καθώς περισσότεροι εργάτες θα πήγαιναν στις πόλεις για εύρεση εργασίας.
Παραγωγή ενέργειας
Τα κάθετα αγροκτήματα θα μπορούσαν να εκμεταλλευτούν τη λειτουργία χωνευτές μεθανίου για να καλύπτουν ένα ποσοστό των ενεργειακών αναγκών τους. Οι χωνευτές μεθανίου θα μπορούσαν να κατασκευαστούν επιτόπου για να μεταμορφώνουν τα οργανικά απόβλητα σε βιοαέριο το οποίο αποτελείται από μεθάνιο σε ποσοστό 65%. Η καύση αυτού του αερίου θα παρήγαγε ηλεκτρισμό για το θερμοκήπιο.
Τεχνολογίες και συσκευές
Η κάθετη γεωργία βασίζεται στη χρήση διάφορων μεθόδων προκειμένου να είναι αποτελεσματική. Ο συνδυασμός αυτών των τεχνολογιών και συσκευών σε ένα ολοκληρωμένο σύνολο είναι απαραίτητος για να κάνει την Κάθετη Γεωργία πραγματικότητα. Διάφορες μέθοδοι έχουν προταθεί και ερευνώνται. Οι πιο κοινές από αυτές τις τεχνολογίες είναι:
Παραπομπές
Κατηγορία:Αγροτική οικονομία Κατηγορία:Αναδυόμενες τεχνολογίες Κατηγορία:Μέθοδοι Καλλιέργειας Κατηγορία:Βιώσιμη γεωργία Κατηγορία:Βιώσιμες τεχνολογίες Κατηγορία:Βιώσιμο σύστημα τροφίμων
Kamov
thumb|300px|Ka-52 Η Kamov (Kamov Design Bureau) είναι ρωσική εταιρεία κατασκευής ελικοπτέρων. Ιδρύθηκε από τον Νικολάι Κάμοβ (Nikolai Il'yich Kamov) το 1929, όταν μαζί με τον N. K. Skrzhinskii κατασκεύασαν το πρώτο αεροσκάφος περιστρεφόμενων πτερύγων. Μέχρι τη δεκαετία του 1940 σχεδίαζαν και κατασκεύαζαν κυρίως αυτόγυρα, συμπεριλαμβανομένου του A-7-3, το οποίο αποτελεί το μοναδικό οπλισμένο αυτόγυρο που έλαβε (περιορισμένη) δράση σε μάχη. Από τότε η εταιρεία Kamov ειδικέυεται στην σχεδίαση και κατασκευή στρατιωτικών ελιπτέρων ομοαξονικού κυρίου στροφείου, κατάλληλα για ναυτική υπηρεσία και επιχειρήσεις υψηλών ταχυτήτων, τα οποία φέρουν το πρόθεμα Ka.
Το 2006 η Kamov ενώθηκε με τις Mil και Rostvertol, σχηματίζοντας την εταιρεία Oboronprom Corp.. Η ονομασία Kamov θα διατηρηθεί παρόλο που η νέα εταιρεία δεν θα διατηρήσει τυχόν συγκρουόμενες γραμμές παραγωγής.
Ελικόπτερα
thumb|300px|Ka-27 thumb|300px|Ka-60 thumb|300px|Ka-226 thumb|300px|Ka-32
Εξωτερικοί σύνδεσμοι
Kamov
Στρατηγικές σπουδές
Οι Στρατηγικές σπουδές είναι ένα διεπιστημονικό ακαδημαϊκό πεδίο που επικεντρώνεται στη μελέτη μεταξύ της Σύγκρουσης και των στρατηγικών Ειρήνης, αφιερώνοντας συχνά ιδιαίτερη προσοχή στη σχέση μεταξύ Διεθνών σχέσεων, Γεωστρατηγικής, Διπλωματίας, Διεθνούς Οικονομικής και στρατιωτικής δύναμης. Στο πεδίο των μελετών υπάρχουν επίσης θέματα όπως ο ρόλος της Ευφυΐας, της Διπλωματίας και της διεθνούς συνεργασία για την ασφάλεια και την άμυνα.
Παραπομπές
Κατηγορία:Σπουδές ειρήνης και συγκρούσεων
23 Οκτωβρίου
22 Οκτωβρίου | 23 Οκτωβρίου | 24 Οκτωβρίου
Η 23η Οκτωβρίου είναι η 296η ημέρα του έτους κατά το Γρηγοριανό ημερολόγιο (297η σε δίσεκτα έτη). Υπολείπονται 69 ημέρες.
Ορθόδοξη Εκκλησία
Κατηγορία:Ημέρες του έτους
Μιθριδατικοί πόλεμοι
thumb|200px|Κεφαλή που αναπαριστά τον ηγεμόνα του Πόντου, Μιθριδάτη Στ', Μουσείο του Λούβρου. Οι Μιθριδατικοί Πόλεμοι αποτελούν μια σειρά ένοπλων συγκρούσεων ανάμεσα στη Ρωμαϊκή Δημοκρατία και έναν από τους πιο αξιόλογους πολεμίους της, τον βασιλιά του ελληνιστικού βασιλείου του Εύξεινου Πόντου, Μιθριδάτη Στ' του Ευπάτορα.
Οι Μιθριδατικοί Πόλεμοι μπορούν να διακριθούν σε τρεις περιόδους, ανάμεσα στους οποίες επικράτησε μια εύθραυστη ειρήνη.
Η αποτυχία των προσπαθειών του Μιθριδάτη για την ίδρυση ενός μεγάλου ελληνιστικού βασιλείου στην ανατολή, το οποίο και θα αντιστάθμιζε την ισχύ του ρωμαϊκού κόσμου, είχε βαθύτατες συνέπειες στην ιστορία του αρχαίου κόσμου. Μόλις έγινε προφανές πως ένα τέτοιο κράτος δεν ήταν παρά ένα ουτοπικό όνειρο, ένα προς ένα τα βασίλεια της ανατολής, υποτάχθηκαν στη ρωμαϊκή υπερδύναμη, που μισό αιώνα αργότερα μετατράπηκε στην πανίσχυρη Ρωμαϊκή Αυτοκρατορία.
Εξωτερικοί σύνδεσμοι
Κατηγορία:Ελληνιστική περίοδος Κατηγορία:Ρωμαϊκοί πόλεμοι Κατηγορία:Βασίλειο του Πόντου
Ντον Άνταμς
Ο '''Ντον Α. Άνταμς''' είναι ο σημερινός πρόεδρος της Βιβλικής και Φυλλαδικής Εταιρίας Σκοπιά, του κύριου νομικού σωματείου των Μαρτύρων του Ιεχωβά παγκόσμια.
Βιογραφία
Γεννήθηκε το 1925 στο Ιλινόις των Ηνωμένων Πολιτειών σε μια πολυμελή οικογένεια, η οποία συσχετιζόταν με την Επισκοπελιανή Εκκλησία. Πρώτα η μητέρα του και σταδιακά όλα τα υπόλοιπα μέλη της οικογένειας έδειξαν ενδιαφέρον, μελέτησαν την Αγία Γραφή και βαφτίστηκαν ως Μάρτυρες του Ιεχωβά.
Ο Άνταμς άρχισε να υπηρετεί ως ολοχρόνιος διάκονος από τις αρχές τις δεκαετίας του 1940 και λίγο αργότερα προσκλήθηκε να υπηρετήσει ως μέλος του προσωπικού των κεντρικών γραφείων των Μαρτύρων του Ιεχωβά. Κάποια μέλη της οικογένειας υπηρέτησαν ως ιεραπόστολοι, ενώ ο Άνταμς υπήρξε γραμματέας του Νάθαν Νορ, του τρίτου προέδρου της εταιρίας Σκοπιά. Συμμετείχε δραστήρια στην παγκόσμια οργάνωση του ευαγγελιστικού έργου και της επίβλεψης των τοπικών εκκλησιών.
Στα τέλη του 2000 ψηφίστηκε πρόεδρος της Βιβλικής και Φυλλαδικής Εταιρίας Σκοπιά, όταν ο τότε πρόεδρος Μίλτον Χένσελ, ως μέλος του Κυβερνώντος Σώματος των Μαρτύρων του Ιεχωβά, παραιτήθηκε από τη θέση του προέδρου, σε μια κίνηση που σκόπευε στον σαφή διαχωρισμό μεταξύ του νομικού προσώπου, που αποτελεί όργανο, και της πνευματικής ηγεσίας της εκκλησίας.
Υποσημειώσεις
Ανταμς Ντον
Νικόλαος Σισίνης
Βιογραφικά στοιχεία
Γεννήθηκε στη Γαστούνη και ήταν γιος του Γιαννάκη Σισίνη, πολιτικού και μέλους παλαιάς οικογένειας πολιτικών, και της Άννας Αυγερινού, κόρης του Γεώργιου Αυγερινού. Εκπροσώπησε την περιφέρεια Ηλείας στην Εθνοσυνέλευση του 1843, στις εκλογές καθώς και στην Β' εν Αθήναις Συνέλευση. Στις εκλογές του 1859 εξελέγη βουλευτής Ηλείας. Υπήρξε επίσης δήμαρχος Ηλιαίων.
Ήταν παντρεμένος με την Χαρίκλεια Οικονόμου και είχαν αποκτήσει επτά παιδιά μεταξύ των οποίων τον Ιωάννη, δικηγόρο και βουλευτή, τον Δημήτριο, αντιστράτηγο ε.α., τον Γεώργιο, δήμαρχο Ήλιδος κ.α. Δισέγγονός του είναι ο Θεμιστοκλής Ξανθόπουλος.
Αναφορές
Κατηγορία:Βουλευτές Ηλείας Κατηγορία:Οικογένεια Αυγερινού
Γκάνζι
Εξωτερικοί σύνδεμσοι
Κατηγορία:Πόλεις της Μποτσουάνα Κατηγορία:Περιφέρεια Γκάνζι
Χαρίλαος Τρικούπης
Αρχή της σταδιοδρομίας - Διπλωμάτης
thumb|left|150px|Ο Χαρίλαος Τρικούπης Γεννήθηκε στο Ναύπλιο στις 11 Ιουλίου 1832 και καταγόταν από την ιστορική Οικογένεια Τρικούπη του Μεσολογγίου και την οικογένεια Καρατζά της Κωνσταντινούπολης. Ήταν γιος του Σπυρίδωνα Τρικούπη (πολιτικού, ιστορικού και επίσης πρωθυπουργού της Ελλάδας) και της Αικατερίνης το γένος Μαυροκορδάτου. Ανάδοχός του ήταν ο ναύαρχος Ανδρέας Μιαούλης. Μετά τη φοίτησή του στο Πρότυπο Γυμνάσιο της Αθήνας στην Πλάκα, όπου γυμνασιάρχης του ήταν ο Γεώργιος Γεννάδιος, σπούδασε νομική στο Πανεπιστήμιο Αθηνών, όπου μετά τριετή φοίτηση συμπλήρωσε τις σπουδές του στο Παρίσι. Με το τέλος των σπουδών του χρημάτισε ιδιαίτερος γραμματέας του πατέρα του, Σπυρίδωνα που τότε ήταν πρέσβης στο Λονδίνο και ακολούθως το 1856 διορίστηκε επίσημος γραμματέας της πρεσβείας στο Λονδίνο ακολουθώντας το διπλωματικό σώμα. Το 1862 εκλέχτηκε πληρεξούσιος της Β΄ Εθνικής Συνέλευσης της ελληνικής παροικίας του Λονδίνου και αποσυρθέντος του πατέρα του ανέλαβε ως επιτετραμμένος της πρεσβείας. Αν και η διπλωματική σταδιοδρομία του υπήρξε βραχεία, εν τούτοις διακρίθηκε για την απαράμιλλη δεξιοτεχνία του, το 1863, κατά τις διαπραγματεύσεις με την αγγλική κυβέρνηση, ως πληρεξούσιος της ελληνικής κυβέρνησης, στη σχετική συνθήκη της παραχώρησης των Ιονίων νήσων από τη Μεγάλη Βρετανία στο Βασίλειο της Ελλάδος, που ήταν ο κυρίαρχος όρος αποδοχής του στέμματος του Βασιλείου από τον πρίγκιπα και μετέπειτα Βασιλέα των Ελλήνων Γεώργιο τον Α΄. Σημειώνεται ότι το θέμα της παραχώρησης, στην πραγματικότητα εκχώρησης, των νήσων αυτών δεν ήταν τόσο απλό μετά την αντίδραση της Βασιλικής Αυλής της Δανίας, όπου η σχετική συνθήκη είχε συνομολογηθεί ερήμην της ελληνικής κυβέρνησης, συνέπεια της οποίας ήταν να ακολουθήσει δεύτερη σχετική συνθήκη με το διπλωματικό όρο «ενσωμάτωση». Επί της 2ης αυτής συνθήκης ήταν πληρεξούσιος ο Χ. Τρικούπης, του οποίου η διπλωματική καριέρα κράτησε 8 έτη (1856-1864).
Πολιτική σταδιοδρομία
thumb|left|250px|Το γραφείο του Χ. Τρικούπη. [[Εθνικό Ιστορικό Μουσείο, Αθήνα]] Το 1864 παραιτήθηκε από τη διπλωματική υπηρεσία για να συμμετάσχει στις εκλογές. Το 1865 εκλέχτηκε βουλευτής Μεσολογγίου και το 1866 ανέλαβε τη θέση του Υπουργού Εξωτερικών στην 3η κυβέρνηση του Αλέξανδρου Κουμουνδούρου, αλλά στους επόμενους μήνες ήρθε σε διάσταση απόψεων με τον Κουμουνδούρο και απομακρύνθηκε από την κυβέρνηση. Για τέσσερα χρόνια πολιτεύτηκε (1868-1872) ανεξάρτητα από τα κόμματα που υπήρχαν.
Το 1872 ίδρυσε το «Πέμπτο κόμμα», στο οποίο συγκεντρώθηκαν οι πιο φιλελεύθερες και προοδευτικές προσωπικότητες της εποχής. Το 1874, μέσα σε κλίμα πολιτικής αυθαιρεσίας της τότε κυβέρνησης του Δημήτριου Βούλγαρη, με τα περίφημα Στηλιτικά, έγραψε στην εφημερίδα «Καιροί» ένα σαρκαστικό άρθρο με τον τίτλο «Τις πταίει», που δημοσιεύτηκε στις 29 Ιουνίου του 1874, στο οποίο κατήγγειλε το πολιτικό σύστημα της εποχής, αλλά ουσιαστικά κατηγορούσε τον Βασιλιά, επειδή μετά την πτώση του Επαμεινώνδα Δεληγεώργη, εξαιτίας των Λαυρεωτικών, είχε χρίσει κυβέρνηση εκείνη του Βούλγαρη που ήταν μειοψηφίας. Την εποχή εκείνη με το υφιστάμενο Σύνταγμα κανένα κόμμα δεν μπορούσε να πλειοψηφήσει από μόνο του. Έτσι όλοι οι τότε κυβερνητικοί σχηματισμοί ήταν κυβερνήσεις μειοψηφίας. Ο δε βασιλεύς, προκειμένου να αποφύγει κατάσταση ακυβερνησίας με αλλεπάλληλες εκλογές, αναγκαζόταν κάθε φορά να χρίζει κυβέρνηση το κόμμα εκείνο με τη σχετική πλειοψηφία. Ο Χ. Τρικούπης μετά το πρώτο του εκείνο άρθρο δημοσίευσε και δεύτερο στις 9 Ιουλίου του 1874 με τον τίτλο «Παρελθόν και Ενεστώς», με το οποίο έθετε ως δόγμα της Βουλής τη «δεδηλωμένη» (εμπιστοσύνη) της Βουλής, που αργότερα και καθιερώθηκε ως «αρχή της δεδηλωμένης». Για το τόλμημα όμως των άρθρων του αυτών, αν και το πρώτο θα μπορούσε να χαρακτηριστεί ως ακαδημαϊκή διάλεξη, στρεφόμενη όμως κατά του «ανεύθυνου» κατά το Σύνταγμα Βασιλέως, συνελήφθη ο εκδότης της εφημερίδας Π. Κανελλίδης θεωρούμενος ως ο συντάκτης. Κατά την ανάκριση απροσδόκητα αποκαλύφθηκε ότι πραγματικός συντάκτης ήταν ο Χ. Τρικούπης, που παρουσιάστηκε αυθόρμητα και ανέλαβε την ευθύνη των ανυπόγραφων άρθρων του. Έτσι, αναγκάστηκε η Δικαιοσύνη να προφυλακίσει τον Τρικούπη με μόνο τέσσερις ημέρες φυλάκιση, πλην όμως αφέθηκε ελεύθερος με εγγύηση και τελικά αθωώθηκε με βούλευμα.
Παρά ταύτα λίγους μήνες μετά, τον Απρίλιο του 1875, πήρε εντολή από τον Βασιλιά να σχηματίσει κυβέρνηση, την Κυβέρνηση Χαρίλαου Τρικούπη 1875, διαλύοντας τη Βουλή και τη διενέργεια στη συνέχεια εκλογών. Παρέμεινε έτσι στην εξουσία για 5,5 περίπου μήνες, μέχρι τις 15 Οκτωβρίου του ίδιου έτους, όπου κατά τις εκλογές που διεξήχθησαν, διατηρώντας και αυτός μειοψηφία αναγκάστηκε σε παραίτηση υπέρ του Αλέξανδρου Κουμουνδούρου, που είχε πλειοψηφήσει. Ιδού πως περιγράφει τα τότε γεγονότα με τους ανεπανάληπτους σατιρικούς του στίχους ο «σύγχρονος Αριστοφάνης» Γεώργιος Σουρής:
Το 1877 ανέλαβε το Υπουργείο Εξωτερικών στην οικουμενική κυβέρνηση Κανάρη.
left|thumb Όταν έπεσε η κυβέρνηση Κουμουνδούρου, που αντικατέστησε την Κυβέρνηση Κανάρη, ο Τρικούπης έφτιαξε μια κυβέρνηση, την Κυβέρνηση Χαριλάου Τρικούπη 1878 (που την αποκάλεσαν Υπουργείον Τρικούπη-Ζαΐμη), η οποία δεν μπόρεσε να βρει υποστήριξη στη Βουλή και έπεσε πέντε ημέρες μετά τον σχηματισμό της.
Το 1879 κατάφερε να κερδίσει τις εκλογές του 1879, τον Μάρτιο σχημάτισε την Κυβέρνηση Χαριλάου Τρικούπη 1880, αλλά τον Οκτώβριο του ίδιου έτους η κυβέρνηση παραιτήθηκε. Τον Μάρτιο του 1882 επανήλθε στην πρωθυπουργία με την Κυβέρνηση Χαριλάου Τρικούπη 1882, η οποία παρέμεινε μέχρι το 1885. Επανήλθε το 1886 με την Κυβέρνηση Χαριλάου Τρικούπη 1886. Ένα χρόνο αργότερα κέρδισε τις εκλογές του 1887, αλλά έχασε εκείνες του 1890, οπότε και έπεσε η κυβέρνησή του. Ανέλαβε πάλι την πρωθυπουργία στην Κυβέρνηση Χαριλάου Τρικούπη 1892. Στην τελευταία περίοδο της πρωθυπουργίας του (Κυβέρνηση Χαριλάου Τρικούπη 1893-1895) η Ελλάδα πτώχευσε και σταμάτησε μονομερώς να αποπληρώνει δάνεια που είχε λάβει από το εξωτερικό.
Στον Τρικούπη αποδίδεται η φράση «δυστυχώς επτωχεύσαμεν» ενώπιον της Βουλής, την οποία, όμως ουδέποτε διετύπωσε, όπως αποδεικνύεται από την ανάγνωση των πρακτικών της Βουλής. Πέραν αυτού, από μελέτη των στοιχείων εκτιμάται ότι η πτώχευση θα είχε αποφευχθεί, αν ο βασιλιάς Γεώργιος Α΄ αποδεχόταν τους χειρισμούς του Χαριλάου Τρικούπη για τη σύναψη νέου δανείου για την αντιμετώπιση του χρέους.
Ο Γεώργιος δεν δέχτηκε την πρόταση του Τρικούπη να κυρωθεί η σύμβαση του δανείου - όπως προέβλεπε σχετικός Νόμος - και τη σύσταση «Ταμείου Δανείου» με βασιλικό διάταγμα και αντιπρότεινε να δώσει η Βουλή ειδική εξουσιοδότηση. Πιεζόμενος από τον Τρικούπη ζήτησε προθεσμία 48 ωρών «για να σκεφτεί». Στο διάστημα αυτό με κρυπτογραφικό τηλεγράφημα που εστάλη στο Λονδίνο από τα Ανάκτορα δινόταν η εντολή να πουλήσουν στο χρηματιστήριο πολλών εκατομμυρίων ομολογίες ελληνικών δανείων, που οι τιμές τους ανέβαιναν καθημερινά εν όψει του νέου δανείου. Όλα αυτά οδήγησαν αμέσως τον Τρικούπη σε παραίτηση και τη χώρα, ύστερα από λίγο, στην πτώχευση. Στις εκλογές του 1895 απέτυχε να εκλεγεί βουλευτής με αποτέλεσμα να αυτοεξοριστεί στις Κάννες της Γαλλίας. Το 1896, λίγο πριν πεθάνει, τέθηκε χωρίς τη θέλησή του υποψήφιος στις αναπληρωματικές εκλογές στην επαρχία Βάλτου και εκλέχτηκε πανηγυρικά.
Έργο
thumb|left|250px|Το άγαλμα του Χαρίλαου Τρικούπη στην [[Παλιά Βουλή. Αναγράφεται η ρήση «Η Ελλάς θέλη να ζήση και θα ζήση»]] Τον Οκτώβριο του 1867 ως υπουργός Εξωτερικών υπέγραψε σύμφωνο αμυντικής συνεργασίας με τον ηγεμόνα Μιχαήλ της Σερβίας.
Τον Μάρτιο του 1880 με πρότασή του καταργήθηκε ο φόρος της δεκάτης στα δημητριακά προϊόντα και αντικαταστάθηκε με τον φόρο επί των αροτριώντων κτηνών. Επίσης μείωσε τη στρατιωτική θητεία σε ένα έτος αντί τριών που ήταν μέχρι τότε.
Με την κυβέρνηση που συγκρότησε τον Μάρτιο του 1882 αναδιοργάνωσε την αστυνομία, την αγροφυλακή και τη Στρατιωτική Σχολή Ευελπίδων. Θέσπισε νόμους για προσόντα, μονιμότητα και προαγωγή δημοσίων υπαλλήλων. Αποφάσισε την αποξήρανση της λίμνης Κωπαΐδας και τη δημιουργία σιδηροδρομικού δικτύου. Είναι χαρακτηριστικό ότι, ενώ το 1882 υπήρχαν σε λειτουργία μόνο 9 περίπου χιλιόμετρα σιδηροδρομικής γραμμής που συνέδεαν την Αθήνα (Θησείο) με το επίνειό της, τον Πειραιά, το 1893 λειτουργούσαν 914 χιλιόμετρα σιδηροδρομικών γραμμών και άλλα 490 ήταν υπό κατασκευή. Για τη χρηματοδότηση των έργων πήρε δύο μεγάλα δάνεια και επέβαλε φορολογία στον καπνό και το κρασί. Η διάνοιξη της Διώρυγας της Κορίνθου επετεύχθη χάρη στον Τρικούπη, ο οποίος και την εγκαινίασε το 1893. Επίσης έδωσε ιδιαίτερη σημασία στην ανάπτυξη της παιδείας.
Στην επόμενη διακυβέρνησή του (1886-1890) μείωσε τον αριθμό των βουλευτών από 240 σε 150 (το κατώτατο όριο που προέβλεπε τότε το Σύνταγμα) και επίσης ενίσχυσε το Βασιλικό Ναυτικό με παραγγελία τριών μεγάλων πλοίων, των θωρηκτών Ύδρα, Σπέτσαι και Ψαρά, για τη χρηματοδότηση των οποίων αναγκάστηκε να πάρει και άλλο ένα δάνειο. Επέβαλε και φόρο επί των οικοδομών.
Ο Χαρίλαος Τρικούπης επιδίωξε έναν ιδιαίτερα αισιόδοξο εκσυγχρονισμό, ο οποίος παρουσίασε πάντως προβλήματα, καθώς οι αλλαγές δε βρήκαν πρόσφορο έδαφος λόγω της προβληματικής ελληνικής οικονομίας και του συντηρητικού πνεύματος της εποχής. Χαρακτηριστικός πολιτικάντης αντίπαλος στην εποχή του ήταν ο Τσελεπίτσαρης που διοργάνωνε πορείες με συνθήματα εναντίον του Τρικούπη.
Χαρακτηριστικό της προοδευτικότητάς του είναι το παράτολμο, για την εποχή του, όραμά του για τη ζεύξη του στενού Ρίου-Αντιρρίου, ιδέα που υλοποιήθηκε πάνω από έναν αιώνα αργότερα, το 2004, με την κατασκευή της Γέφυρας Ρίου-Αντιρρίου, στην οποία δόθηκε το όνομά του στις 25 Μαΐου 2007.
Η εικόνα της Αθήνας όταν ο Τρικούπης ολοκλήρωσε και τη δεύτερη μακροχρόνια πρωθυπουργία του είχε αλλάξει σημαντικά. Ενώ στα μέσα του αιώνα Γάλλοι περιηγητές ανέφεραν ότι δεν έβλεπαν ούτε ένα δημόσιο κτήριο άξιο προσοχής, στη δεκαετία του 1890 η πρωτεύουσα μπορούσε να υπερηφανευθεί για πολλά και ωραία οικοδομήματα, τα περισσότερα από τα οποία ανεγέρθηκαν με δωρεές εθνικών ευεργετών και υπό την επίβλεψη του Ερνέστου Τσίλλερ. μικρογραφία|Γελοιογραφία του Νέου Αριστοφάνη, με τον Τρικούπη να πνίγεται μέσα στη θάλασσα της λαϊκής οργής, μετά την κυβερνητική πολιτική δανείων και φόρων Το μέγαρο του Χημείου του Πανεπιστημίου σχεδιάσθηκε από τον Τσίλλερ και θεμελιώθηκε το 1887. Η ανέγερση του Πανεπιστημίου είχε ολοκληρωθεί πριν από τις διακυβερνήσεις Τρικούπη, το κτήριο της Ακαδημίας, όμως, που παραδόθηκε στον Τρικούπη το 1887, ανεγέρθηκε επί της πρωθυπουργίας του, με δωρεά του Σίμωνος Σίνα, βάσει σχεδίων του Θεόφιλου Χάνσεν και υπό την επίβλεψη του Τσίλλερ.Το κτήριο της Εθνικής Βιβλιοθήκης, που ανεγέρθηκε με δωρεά των αδελφών Βαλλιάνων, και αυτό βάσει σχεδίων του Χάνσεν και υπό την επίβλεψη του Τσίλλερ, θεμελιώθηκε το 1888. Ο Τρικούπης ενδιαφέρθηκε τόσο για αυτό, ώστε προέδρευε ο ίδιος της επιτροπής που παρακολουθούσε την πρόοδο των εργασιών του.
Το Αρχαιολογικό Μουσείο, που είχε αρχίσει να κτίζεται το 1866, με δωρεά του Δημητρίου Βερναρδάκη σε οικόπεδο που δώρισε η Ελένη Τοσίτσα, δεν είχε ολοκληρωθεί ακόμη το 1888, όταν ο Τρικούπης αποφάσισε την αποπεράτωσή του με έξοδα του δημοσίου, και το έργο ανέλαβε ο Τσίλλερ, που τροποποίησε τα προηγούμενα σχέδια. Το Ζάππειο Μέγαρο, δωρεά των Ευαγγέλη και Κωνσταντίνου Ζάππα, εγκαινιάσθηκε το 1888. Τέλος η Σχολή Ευελπίδων κτίσθηκε με δωρεά του Γεωργίου Αβέρωφ, βάσει σχεδίων του Τσίλλερ, και εγκαινιάσθηκε το 1894.
Γενικότερα, η δράση του Χαριλάου Τρικούπη στην Ελλάδα θεωρείται από τις πιο καθοριστικές για τη μετάβαση της χώρας στον 20ό αιώνα. Το έργο του προκάλεσε πολλές φορές διχογνωμίες και αντιδράσεις την εποχή εκείνη, όμως τα αποτελέσματά του σε πολλές περιπτώσεις είναι ορατά ακόμα και στη μεταγενέστερη και σύγχρονη Ελλάδα.
Συνοψίζοντας, ο Χαρίλαος Τρικούπης υλοποίησε πολλά έργα στη χώρα με στόχο τον εκσυγχρονισμό της και γι' αυτό αποτελεί αναμφίβολα έναν από τους μεγαλύτερους πολιτικούς που πέρασαν από αυτήν.
Θάνατος
Ενώ είναι εγκατεστημένος στις Κάννες, και παρά την άρνησή του, οι φίλοι του προτείνουν την υποψηφιότητά του στην επαναληπτική εκλογή (17 Μαρτίου 1896) της επαρχίας Βάλτου. Εκλέγεται παμψηφεί. Ωστόσο, η υγεία του κλονίζεται σοβαρά, καθώς η ποδάγρα από την οποία πάσχει του προκαλεί επιπλοκές στα νεφρά και την καρδιά. Κοντά του θα βρεθεί η αδελφή του Σοφία και ο εξάδελφός τους Κωνσταντίνος Τρικούπης.
Ο Χαρίλαος Τρικούπης πεθαίνει στις 6.05 μ.μ. της 30ης Μαρτίου 1896, σε ηλικία 63 χρονών. Την ίδια μέρα η Αθήνα πανηγυρίζει τη νίκη του Σπύρου Λούη στον Μαραθώνιο κατά τη διάρκεια των Α΄ Διεθνών Ολυμπιακών Αγώνων στο Παναθηναϊκό Στάδιο (25 Μαρτίου – 3 Απριλίου 1896). Ο πολιτικός του αντίπαλος, Θεόδωρος Δηλιγιάννης, αρνήθηκε να χρησιμοποιήσει πολεμικό πλοίο για να μεταφέρει τη σορό του στην Ελλάδα και τελικά κάλυψαν τα έξοδα φίλοι του, με πρώτο τον τραπεζίτη Ανδρέα Συγγρό.
Η σορός του εκτίθεται σε λαϊκό προσκύνημα στην κατοικία του στην οδό Ακαδημίας. Η νεκρώσιμη ακολουθία τελείται στον ναό της Ζωοδόχου Πηγής, παρουσία των βασιλέων και του συνόλου του πολιτικού κόσμου, χωρίς επικήδειους και στεφάνια σύμφωνα με επιθυμία του. Ενταφιάζεται στον οικογενειακό τάφο στο Α΄ Νεκροταφείο Αθηνών.
Βιβλιογραφία και πηγές πληροφόρησης
thumb|right|300px|Ο Χαρίλαος Τρικούπης στο βήμα της Βουλής
Επιπλέον βιβλιογραφία
Κατηγορία:Έλληνες πολιτικοί Κατηγορία:Πρωθυπουργοί της Ελλάδας Κατηγορία:Έλληνες υπουργοί Εξωτερικών Τ Κατηγορία:Οικογένεια Τρικούπη Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Ενταφιασμοί στο Πρώτο Νεκροταφείο Αθηνών
Παγκύπριο Συμβούλιο Ειρήνης
Το Παγκύπριο Συμβούλιο Ειρήνης είναι μη κυβερνητική οργάνωση της Κύπρου. Ιδρύθηκε το 1949. Είναι μέλος του Παγκόσμιου Συμβουλίου Ειρήνης. Πήρε ενεργό μέρος σε διεθνείς εκστρατείες για την απαγόρευση των πυρηνικών όπλων και τον αφοπλισμό. Διοργανώνει πορείες ειρήνης με αίτημα την επανένωση της Κύπρου και την κατάργηση των βρετανικών βάσεων και πλήρη αποστρατικοποίηση της Κύπρου.
Πηγές
Κατηγορία:Οργανισμοί με έδρα την Κύπρο
Η Πόλη του Μίσους
Υπόθεση
Το 1885 δυο περιπλανώμενοι άνδρες ο Γκιλ Κάρτερ (Χένρι Φόντα) και ο Αρτ Κροφτ (Χάρι Μόργκαν) βρίσκονται σε μια μικρή πόλη της Νεβάδα, όπου ο Γκιλ ελπίζει να βρει την παλιά του ερωμένη Ρόουζ Μέιπεν (Μαίρη Μπεθ Χιούζ), η οποία του είχε υποσχεθεί ότι θα περίμενε την επιστροφή του. Οι δυο άνδρες πηγαίνουν για ένα ποτό στο σαλούν του Ντάρμπι όπου πληροφορούνται ότι η κοπέλα του Γκιλ αναγκάστηκε να φύγει για το Σαν Φρανσίσκο. Παράλληλα πληροφορούνται για το φόνο του Λάρι Κίνκεϊντ και για την κλοπή μιας ολόκληρης αγέλης από αγελάδες από μια σπείρα κακοποιών που δρα στην περιοχή. Οι πολίτες της αφιλόξενης αυτής πόλης της Νεβάδα με αρχηγούς τον Τζέραλντ Τέτλεϊ (Γουίλιαμ Έιθ) και τον Τζεφ Φάρνλεϊ (Φρανκ Κόνροϊ) αποφασίζουν να πάρουν το νόμο στα χέρια τους να συλλάβουν τους ληστές και να τους λυντσάρουν. Ο Γκιλ και ο Αρτ, παρά το γεγονός ότι είναι αντίθετοι με το λυντσάρισμα συμφωνούν να βοηθήσουν στην ανεύρεση των δολοφόνων. Η ομάδα των ανδρών καταφέρνει να συλλάβει τρεις άνδρες τον Ντόναλντ Μάρτιν (Ντέινα Άντριους), τον Χουάν Μαρτίνεζ (Άντονι Κουίν) και τον Άλβα Χάρντγουικ (Φράνσις Φορντ). Χωρίς να ξέρουν αν όντως πρόκειται για τους πραγματικούς ενόχους αποφασίζουν να τους εκτελέσουν χωρίς να τους παραπέμψουν στη δικαιοσύνη.
Πληροφορίες παραγωγής
Η ταινία αυτή, βασισμένη στο ομώνυμο μυθιστόρημα του Γουόλτερ Βαν Τίλμπουργκ Κλαρκ, σε σκηνοθεσία του Γουίλιαμ Γουέλμαν αποτελούσε μια από τις αγαπημένες του Χένρι Φόντα. Tα δικαιώματα του μυθιστορήματος του Τίλμπουργκ Κλάρκ, είχαν αποκτηθεί αρχικά από τον Χάρολντ Χέρλεϊ της Paramount. Ο σκηνοθέτης Γουίλιαμ Γουέλμαν που είχε ενθουσιαστεί με το μυθιστόρημα του Τίλμπουργκ Κλαρκ αγόρασε τα δικαιώματα από το Χέρλεϊ για λογαριασμό της 20th Century Fox. Η εταιρία παρ'όλα αυτά δεν θεωρούσε ότι η ταινία θα έκανε επιτυχία και διέθεσε χαμηλό προϋπολογισμό για τα γυρίσματα. Τα γυρίσματα της ταινίας ξεκίνησαν τον Ιούλιο του 1942 και διήρκεσαν ένα μήνα. Η ταινία προβλήθηκε το Μάιο του 1943.
Αρχική επιλογή για το ρόλο του Γκιλ Κάρτερ ήταν ο Γκάρι Κούπερ που απέρριψε το ρόλο και τη θέση του πήρε ο Χένρι Φόντα. Η ταινία γυρίστηκε εν καιρώ πολέμου και ο Φόντα μετά τη λήξη των γυρισμάτων κατετάγη στο πολεμικό ναυτικό.
Διακρίσεις
Βραβεία Ακαδημίας Κινηματογράφου (Όσκαρ) Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1943 Κατηγορία:Ταινίες παραγωγής 20th Century Fox Κατηγορία:Ταινίες γουέστερν Κατηγορία:Αμερικανικές ιστορικές ταινίες Κατηγορία:Ταινίες βασισμένες σε αμερικανικά μυθιστορήματα Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Ραφή πέους
μικρογραφία|Η ραφή από το όσχεο διατρέχει το πέος καταλήγοντας στην ακροποσθία.|190px
Βραβεία Γκράμι του 1990
Βραβεία Γκράμι του 1990
Ραφή πέους
Η ραφή του πέους είναι μια διακριτή γραμμή δέρματος που εκτείνεται κατά μήκος του ανθρώπινου πέους. Βρίσκεται στην κάτω πλευρά του κορμού και μπορεί να είναι ελαφρώς σκουρότερη από το υπόλοιπο δέρμα (πόσθη). Η γραμμή που καταλήγει στην κορυφή ονομάζεται ραφή της ακροποσθίας και απολήγει στο χαλινό του πέους. Η ραφή στο πέος είναι τμήμα μιας εκτενέστερης γραμμής που διατρέχει τα γεννητικά όργανα του άνδρα, η οποία ξεκινά από τη βάση του πρωκτού και περνά, επίσης, απ' το περίνεο και το όσχεο. Η γραμμή που εκτείνεται χαμηλότερα απ' το πέος, επάνω στο δέρμα που καλύπτει τους όρχεις (όσχεο), ονομάζεται ραφή του οσχέου. Ο ιστός, από τον οποίο αποτελείται, είναι αρκετά λεπτός και χαρακτηρίζεται από μεγάλη ευαισθησία. Όταν το όσχεο συστέλλεται, η ραφή μπορεί να γίνει σκουρότερη και ψηλαφητή. Η γραμμή που εκτείνεται πίσω απ' τους όρχεις έως τον πρωκτό ονομάζεται ραφή του περινέου. Η ραφή εμφανίζεται στο έμβρυο κατά την κύηση, όταν τα άκρα του οσχέου και της πόσθης συνενώνονται για να εσωκλείσουν τα εξωτερικά γεννητικά όργανα του άνδρα.
Βραβεία Γκράμι του 1990
Νικητές των Βραβείων:
Ραφή πέους
Παραπομπές
Κατηγορία:Πέος Κατηγορία:Όσχεο
Βραβεία Γκράμι του 1990
Don Was (παραγωγός) & Bonnie Raitt για το Nick of Time
Jeff Silbar & Larry Henley (τραγουδοποιοί) για το "Wind Beneath My Wings" σε ερμηνεία Bette Midler
Milli Vanilli (ανακλήθηκε)
Blues
Stevie Ray Vaughan & Double Trouble In Step
Παιδικά
J. Aaron Brown, David R. Lehman (παραγωγοί) & Tanya Goodman για το The Rock-A-Bye Collection, Vol. 1
Κλασική Μουσική
Leonard Bernstein (διευθυντής ορχήστρας) & the New York Philharmonic για το Mahler: Symphony No. 3 in D Minor
Cord Garben (παραγωγός), James Levine (διευθυντής ορχήστρας), Hildegard Behrens, Gary Lakes, Christa Ludwig, Kurt Moll, James Morris, Jessye Norman & the Metropolitan Opera Orchestra για το Wagner: Die Walkuere
Robert Shaw (διευθυντής ορχήστρας) & the Atlanta Symphony Orchestra & Chorus για το Britten: War Requiem
David Zinman (διευθυντής ορχήστρας), Yo-Yo Ma & the Baltimore Symphony Orchestra για το Barber: Cello Concerto, Op. 22/Britten: Symphony για το Cello and Ορχήστρα, Op. 68
Andras Schiff για το Bach: English Suites
The Emerson String Quartet για το Bartók: 6 String Quartets
Steve Reich (Συνθέτης) & the Kronos Quartet για το Reich: Different Trains
Wolf Erichson (παραγωγός) & the Emerson String Quartet για το Bartók: 6 String Quartets
Κωμωδία
Peter Schickele για το P.D.Q. Bach: 1712 Overture & Other Musical Assaults
Σύνθεση και Διευθέτηση
Danny Elfman (Συνθέτης) για το "The Batman Theme" σε ερμηνεία the Sinfonia of London Orchestra
Carly Simon (τραγουδοποιός) για το "Let the River Run"
Dave Grusin (διευθετητής) για το "Suite Από το The Milagro Beanfield War"
Dave Grusin (διευθετητής) για το "My Funny Valentine" σε ερμηνεία Michelle Pfeiffer
Κάντρι Μουσικής
k.d. lang για το Absolute Torch and Twang
Lyle Lovett για το Lyle Lovett and His Large Band
Nitty Gritty Dirt Band για το Will the Circle Be Unbroken Volume Two
Hank Williams Jr. & Hank Williams Sr. για το "There's a Tear in My Beer"
Randy Scruggs για το "Amazing Grace"
Rodney Crowell (τραγουδοποιός) για το "After All This Time"
Bruce Hornsby & Nitty Gritty Dirt Band για το "The Valley Road"
Folk
Marcel Cellier (παραγωγός) για το Le Mystere des Voix Bulgares, Vol. II σε ερμηνεία the Bulgarian State Female Vocal Choir
Indigo Girls για το Indigo Girls
Gospel
CeCe Winans για το "Don't Cry"
BeBe Winans για το "Meantime"
Al Green για το "As Long as We're Together"
Ιστορικά
Andy McKaie (παραγωγός) για το Chuck Berry - The Chess Box
Τζαζ
Harry Connick Jr. για το When Harry Met Sally
Dr. John & Rickie Lee Jones για το "Makin' Whoopee"
Miles Davis για το Aura
Chick Corea Akoustic Band για το Chick Corea Akoustic Band
Latin
Χοσέ Φελισιάνο για το "Cielito Lindo"
Ray Barretto & Σέλια Κρούς για το Ritmo en el Corazón
Los Lobos για το La Pistola y el Corazon
Μουσικής Παράστασης
Jay David Saks (παραγωγός) & αρχικοί συντελεστές με Jason Alexander & Debbie Shapiro & Robert La Fasse για το Jerome Robbins' Broadway
Βιντεοκλίπ
Jim Blashfield, Paul Diener, Frank DiLeo, Jerry Kramer, (παραγωγοί), Jim Blashfield (σκηνοθέτης) & Michael Jackson για το "Leave Me Alone"
Aris McGarry (παραγωγός), Jonathan Dayton, Valerie Faris (παραγωγοί & σκηνοθέτες), Dominic Sena (σκηνοθέτης), & Janet Jackson για το Rhythm Nation 1814
New Age
Peter Gabriel για το Passion - Music Για το the Last Temptation of Christ
Συσκευασία και Σημειώσεις
Roger Gorman (σχεδιαστής) για το Sound + Vision σε ερμηνεία David Bowie
Phil Schaap (συγγραφέας σημειώσεων) για το Bird - The Complete Charlie Parker on Verve
Polka
Jimmy Sturr για το All in My Love For You
Ποπ
Bonnie Raitt για το "Nick of Time"
Michael Bolton για το "How Am I Supposed to Live Without You"
Aaron Neville & Linda Ronstadt για το "Don't Know Much"
The Neville Brothers για το "Healing Chant"
Παραγωγή και μηχανική επεξεργασία ήχου
George Massenburg (μηχανικός ήχου) για το Cry Like a Rainstorm - Howl Like the Wind σε ερμηνεία Linda Ronstadt
Jack Renner (μηχανικός ήχου), Robert Shaw (διευθυντής ορχήστρας), the Atlanta Symphony Orchestra & the Atlanta Boy Choir για το Britten: War Requiem
Peter Asher
R&B
Anita Baker για το Giving You the Best That I Got
Bobby Brown για το "Every Little Step"
Soul II Soul & Caron Wheeler για το "Back to Life"
Soul II Soul για το "African Dance"
Kenny Gamble & Leon Huff (τραγουδοποιοί) για το "If You Don't Know Me By Now" σε ερμηνεία Simply Red
Rap
Young MC για το "Bust a Move"
Reggae
Ziggy Marley & the Melody Makers για το One Bright Day
Rock
Bonnie Raitt για το Nick of Time
Don Henley για το The End of the Innocence
Jeff Beck, Terry Bozzio & Tony Hymas για το Jeff Beck's Guitar Shop με Terry Bozzio & Tony Hymas
Living Colour για το "Cult of Personality"
Metallica για το "One"
Προφορικός Λόγος
Gilda Radner για το It's Always Something
Κατηγορία:Τελετές Βραβείων Γκράμι
Τσαρλς Χιλ
Το Τσαρλς Χιλ (σετσουάνα: Charles Hill) είναι ένα χωριό της Μποτσουάνα. Είναι ο δεύτερος μεγαλύτερος οικισμός της Περιφέρειας Γκάνζι και η πρωτεύουσα της επαρχίας Τσαρλς Χιλ. Έχει πληθυσμό 1.859 κατοίκων (2001). Βρίσκεται στην Έρημο Καλαχάρι.
Σενναχειρείμ
thumb|200px|right|Ο Σενναχειρείμ κατά το Βαβυλωνιακό πόλεμο. Ο Σενναχειρείμ, ήταν βασιλιάς της Ασσυρίας (705 - 681 π.Χ.) γιος και διάδοχος του βασιλιά της Ασσυρίας Σαργών Β'. Το 703 π.χ. ο Χαλδαίος βασιλιάς της Βαβυλώνας Μαρδούκ απλά Ιντινά Β' που είχε διωχθεί από τον πατέρα του Σαργών από το 710 επέστρεψε με την βοήθεια του Ελάμ και ανακατέλαβε τον θρόνο της Βαβυλώνας για 9 μήνες. Ο Σεναχειρίμπ στην συνέχεια ήρθε με στρατό τον νίκησε στο Κις, έσφαξε όλους τους επαναστάτες αλλά ο ίδιος ο Μαρδούκ απλά Ιντινά Β' δραπέτευσε ξανά στο Ελάμ όπου παρέμεινε επικηρυγμένος από τον Σεναχειρίμπ ως το τέλος της ζωής του. Ο Σεναχειρίμπ έβαλε υποτελή του βασιλιά στην Βαβυλώνα τον Χαλδαίο πρίγκηπα Μπελιμπνί αλλά σύντομα επαναστάτησε κατά των Ασσυρίων με την βοήθεια ξανά των Ελαμιτών και των Χαλδαίων, ο Σεναχειρίμπ τον καθαίρεσε (700 π.χ.) τοποθετώντας διοικητή της Βαβυλώνας τον γιό του Ασούρ - ναντίν - σουμί. Το 694 π.χ. ενώ οι Ασσύριοι ήταν απασχολημένοι σε πόλεμο στον Περσικό κόλπο οι Ελαμίτες εισέβαλαν ξανά στην Βαβυλώνα συνέλαβαν και δολοφόνησαν τον γιό του Σεναχειρίμπ Ασούρ - ναντίν - σουμί τοποθετώντας βασιλιά τον Μεργκάλ - Ουσεζίντ, οι Ασσύριοι ένα χρόνο μετά στην μάχη του Νιππούρ κατάφεραν να τον συλλάβουν οι Ελαμίτες έβαλαν νέο βασιλιά τον Μουσεζίντ - Μαρδούκ. Ο Σεναχειρίμπ λεηλάτησε περιοχές του Ελάμ ενώ κατάφερε να ανακαταλάβει οριστικά την Βαβυλώνα (689 π.Χ.) όπου για να εκδικηθεί τον θάνατο του γιου του επιδόθηκε σε αμέτρητες σφαγές, καταστροφές και λεηλασίες όλων των ναών, η μεγαλύτερη ιεροσυλία του ήταν η καταστροφή τον ναού του Εσαγκίλα ο οποίος αναφέρεται ως ο Πύργος της Βαβέλ.
Αποτυχία στην πολιορκία των Ιεροσολύμων
Το 701 π.χ. ο Σεναχειρίμπ κατόρθωσε να κυριεύσει 47 πόλεις στην Παλαιστίνη. Ο Έλληνας ιστορικός Ηρόδοτος λέει ότι ο Σεναχειρίμπ εκστράτευσε κατά του Αιγύπτιου φαραώ Σέθη του οποίου ο στρατός λιποτάκτησε επειδή τρομοκρατήθηκε από το απίστευτο μέγεθος του Ασσυριακού στρατού. Ο Σέθης ονειρεύτηκε σύμφωνα με τον Ηρόδοτο τον θεό που του είπε να προχωρήσει και είναι μαζί του, τότε εμφανίστηκαν αρουραίοι που ροκάνισαν τις ασπίδες των Ασσυρίων, με αποτέλεσμα απροστάτευτοι να εξουδετερωθούν όλοι εύκολα στην μάχη, γι´αυτό στον ναό του θεού Φθα υπάρχει πέτρινος ανδριάντας του θεού Σέθη με έναν αρουραίο στο χέρι. Είναι γεγονός αναμφισβήτητο από όλους ότι ο Σεναχειρίμπ τότε υπέστη σοβαρή ήττα. Στον τομέα των έργων έκανε την Νινευή τεράστια μητρόπολη με πάρκα με τεχνητή άρδευση, δολοφονήθηκε από τους μεγαλύτερους γιους του οι οποίοι ήταν έντονα ενοχλημένοι από την καταστροφή του ναού του Εσαγκίλα την Βαβυλώνα, ο μικρότερος γιος του Εσαραδδών νικώντας τελικά τους αδελφούς του θα τον διαδεχτεί στον θρόνο
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης Κατηγορία:Βασιλείς της Ασσυρίας Κατηγορία:Βασιλείς της Βαβυλώνας Κατηγορία:Βασιλείς του Σύμπαντος
Σωτήρης Ζυγούρης
Ο Σωτήρης Ζυγούρης γεννήθηκε τον Ιούνιο του 1954 στη Ροδαυγή Άρτας. Ανήκε σε τετραμελή οικογένεια και μεγάλωσε, όπως η μεγάλη πλειοψηφία των ανθρώπων της γενιάς του, κάτω από σκληρές και αντίξοες συνθήκες. Έμαθε τα πρώτα του γράμματα στο χωριό που μεγάλωσε και ολοκλήρωσε τις γυμνασιακές του σπουδές στο 1ο Γυμνάσιο Αρρένων Άρτας. Σπούδασε πολιτικές, οικονομικές και κοινωνικές επιστήμες στο Πάντειο Πανεπιστήμιο Αθηνών. Παράλληλα με τις σπουδές του, δούλευε ως βιομηχανικός εργάτης σε λατομείο πέτρας.
Εμφανίστηκε στα γράμματα το 1979 με την ποιητική συλλογή «Κόκκινος κύκλος». Ακολούθησαν στη συνέχεια άλλες εφτά ποιητικές συλλογές. Το 1982 έγινε μέλος της Εταιρείας Ελλήνων Λογοτεχνών.
Το 1984 εγκαταστάθηκε στην Άρτα και εργάστηκε αρχικά για δέκα χρόνια ως λογιστής και ύστερα ως εργάτης πέτρας στο λατομείο του Γριμπόβου. Τα εννιά τελευταία χρόνια της ζωής του εργάστηκε στη βιομηχανία ΙΟΝ. Το 1988 παντρεύτηκε τη Φωτεινή Βεντίστα, με την οποία απέκτησαν τον Πασχάλη.
Ο Σωτήρης Ζυγούρης πέθανε το αιφνίδια στις 10 Οκτώβρη του 2003, σε ηλικία 49 ετών. Η οικογένειά του επέλεξε να αναπαυθεί στο γενέθλιο τόπο του, στην ιδιαίτερη πατρίδα του Ροδαυγή, την οποία υπεραγαπούσε. Ο πρόωρος θάνατός του διέκοψε το ποιητικό του έργο στην ώριμη πλέον ηλικία του και δεν του επέτρεψε να δει σε έναν τόμο συγκεντρωμένα άπαντα τα ποιήματά του, που τόσο πολύ λαχταρούσε.
Παραπομπές
Κατηγορία:Νεοέλληνες λογοτέχνες Κατηγορία:Νεοέλληνες ποιητές
Περσέπολις Τεχεράνης (ποδόσφαιρο ανδρών)
Η Περσέπολις (περσικά: پرسپولیس) είναι ποδοσφαιρική ομάδα του Ιράν με έδρα την πρωτεύουσα Τεχεράνη. Αποτελεί τμήμα του αθλητικού σωματείου Περσέπολις. Η ομάδα διεξάγει τους εντός έδρας αγώνες της στο Στάδιο Αζαντί, χωρητικότητας 78.116 θεατών. Είναι μαζί με την Εστεγλάλ οι πολυνίκες του ιρανικού πρωταθλήματος
Ιστορία
Το 1962 επανιδρύθηκε η Σαχίν από τον ιδιοκτήτη της ιρανικής αυτοκινητοβιομηχανίας Universal με νέα ονομασία Paykan, μετά από διαπραγματεύσεις οι περισσότεροι παίκτες, εκτός τον Αζιζ Ασλί, επέστρεψαν πίσω. Η Paykan κατέκτησε το πρωτάθλημα της χρονιάς αλλά πολλοί παίκτες επέστρεψαν στο τέλος στην Περσέπολις. Το 1972 ο σύλλογος κατέκτησε το πρώτο εθνικό της πρωτάθλημα και ο πρόεδρος της ανακοίνωσε ότι ο σύλλογος γίνεται επαγγελματικός, ο πρώτος στο Ιράν. Ο Σύλλογος δεν πήρε μέρος στο πρωτάθλημα και έπαιζε μόνο φιλικά παιχνίδια με ξένους συλλόγους, μετά από λίγους μήνες έγινε ερασιτεχνικός και πάλι.
Μετά την ισλαμική επανάσταση, ο σύλλογος αναγκάστηκε να αλλάξει πολλά ονόματα. Έπειτα ονομάστηκε επίσημα Πιρουζί (پیروزی‎, Νίκη), αλλά εξακολουθούσε να αποκαλείται με την παλαιά της ονομασία. Η ομάδα κατάφερε να πετυχαίνει πάντοτε καλά πλασαρίσματα στην πρώτη πεντάδα. Μεγαλύτερη επιτυχία ήταν το 1991, όταν κατέκτησε το Κύπελλο Κυπελλούχων Ασίας και το 1993 που ήταν φιναλίστ της ίδιας διοργάνωσης. Το 2012 μετονομάστηκε πάλι σε Περσέπολις.
Επιτυχίες
.
Εξωτερικοί σύνδεσμοι
Περσεπολις Κατηγορία:Ιδρύσεις ποδοσφαιρικών ομάδων το 1963
No Doubt
Οι No Doubt είναι μουσικό συγκρότημα της ροκ από Ηνωμένες Πολιτείες Αμερικής. Συνεργάστηκε δισκογραφικά με τις εταιρίες Interscope Records, Trauma Records και Universal Music Group. Ιδρύθηκε το 1986 στο Άναχαϊμ της Καλιφόρνια. Απέκτησαν μεγαλύτερη φήμη παγκοσμίως με την κυκλοφορία του δίσκου Tragic Kingdom το 1995.
Ιστορία
Η μπάντα δημιουργήθηκε το 1986 από τους Έρικ Στεφάνι (πλήκτρα) και Τζον Σπενς (φωνή) και αρχικά ονομαζόταν Apple Core. Επίσης ο Έρικ κάλεσε την αδερφή του την Γκουέν Στεφάνι να κάνει φωνητικά. Για μερικούς μήνες η μπάντα έψαχνε τους μουσικούς και έκανε πρόβες. Μετά άρχισε να παίζει σε πάρτι εκτελώντας επιτυχίες άλλων συγκροτημάτων, αλλά και μερικά δικά της τραγούδια.
Τον Μάρτιο του 1987 μετά από μια συναυλία o Τόνι Κανέλ προσχώρησε στη μπάντα ως μπασίστας. Ο ίδιος έπαιζε τζαζ πριν και ήταν πολύ μορφωμένος στην μουσική. Ταυτόχρονα είχε και ταλέντο του διαχειριστή, οπότε έγινε και μάνατζερ του συγκροτήματος.
Αναπάντεχη για τα μέλη της μπάντας ήταν η αυτοκτονία του βοκαλίστα Τζον Σπενς, που αυτοπυροβολήθηκε 21 Δεκεμβρίου του 1987. Η αγαπημένη του έκφραση ήταν "no doubt" (χωρίς αμφιβολία), και η μπάντα άλλαξε το όνομά της, ενώ η Γκουέν ανέλαβε όλα τα φωνητικά.
Το 1989 την άνοιξη στο συγκρότημα προσχώρησε ο κιθαρίστας Τομ Ντιουμόν και το καλοκαίρι τη θέση του ντράμερ πήρε ο Άντριαν Γιανγκ.
Το πρώτο συμβόλαιο για παραγωγή ντεμπούτο άλμπουμ το συγκρότημα με τα μέλη του έτσι όπως είχε διαμορφώσει έως εκείνη τη στιγμή υπέγραψαν τον Αύγουστο του 1990 με την μόλις σχηματισμένη Interscope Records. Ο ομότιτλος δίσκος των No Doubt κυκλοφόρησε το 1992 τον Μάρτιο, αλλά είχε χαμηλές πωλήσεις και ο τοπικός ραδιοφωνικός σταθμός αρνήθηκε να μεταδώσει τα τραγούδια στον αέρα. Η μπάντα πήγε στο πρώτο της τουρνέ και τράβηξε το πρώτο της βίντεο. Λόγω των μη ικανοποιητικών πωλήσεων και μη ξέροντας τι να κάνει με τη μπάντα, η Interscope Records ήθελε να συνεχίζει την συνεργασία τους και την μετέφερε στην Trauma Records.
Το 1994 ο ιδρυτής Έρικ Στεφάνι εγκατέλειψε τη μπάντα. Τα άλλα μέλη όμως αποφάσισαν να ηχογραφήσουν το επόμενό τους άλμπουμ. Το έργο αυτό πραγματοποιήθηκε σε τρεις διαφορετικές τοποθεσίες, συμπεριλαμβανομένου γκαράζ των Στεφάνι που βρισκόταν στην Beacon Street, γι’αυτό ο δίσκος πήρε το όνομα The Beacon Street Collection.
μικρογραφία|αριστερά|Η [[Γκουέν Στεφάνι το 2015 στη Ουάσινγκτον.]] Το 1995 κυκλοφόρησε το τρίτο άλμπουμ Tragic Kingdom με το οποίο η φήμη της μπάντας εκτοξεύθηκε. Με το single Just a Girl, οι No Doubt μπήκαν για πρώτη φορά στο Billboard Chart και πήραν πρόσκληση από μια βραδινή εκπομπή. Η μεγαλύτερη επιτυχία τους ήταν το τραγούδι Don’t Speak, που παρέμεινε στην πρώτη θέση του Billboard Hot 100 Airplay για συνεχόμενες 16 εβδομάδες.
Το 2000 και μετά από πέντε χρόνια παύσης, κυκλοφόρησαν το Return of Saturn, αποσπώντας καλές κριτικές, χωρίς όμως να σημειώσει την επιτυχία του προηγούμενου.
Εντυπωσιασμένοι από την τζαμαϊκανή μουσική, οι No Doubt ηχογράφησαν και κυκλοφόρησαν το πέμπτο τους άλμπουμ, Rock Steady, το 2001.